INDHOLD

1........... Indledning.................................................................................................................................. 3

2........... Gennemførelse af agenturernes mål med de disponible ressourcer................................................ 5

2.1........ FFR 2014-2020: begrænsninger for udviklingen i agenturernes ressourcer................................... 5

2.2........ Kombination af den samlede personalereduktion med oprettelsen af en omrokeringspulje............. 6

2.3........ Vurdering af de enkelte agenturers behov i forhold til de ubesatte stillinger i omrokeringspuljen..... 6

2.4........ Sondring mellem agenturernes og Kommissionens opgaver og ressourcer..................................... 7

2.5........ Finansiering af Europaskolerne.................................................................................................... 8

3........... Programmering af de menneskelige og finansielle ressourcer for 2014-2020................................. 8

3.1........ Klassificering af agenturerne: virkninger for agenturernes ressourcer............................................. 8

3.2........ Bidrag til omrokeringspuljen: fuldt operationelle agenturer og den fuldt operationelle del af agenturer, der har fået nye opgaver.................................................................................... 8

3.3........ Modtagere af tildelinger fra omrokeringspuljen: agenturer i opstartsfasen og den del af fuldt operationelle agenturers aktiviteter, der vedrører nye opgaver, der vedrører nye opgaver.................................................. 9

4........... Vigtigste resultater af regnearbejdet............................................................................................. 9

4.1........ Medarbejderantal: Der er opnået en personalereduktion på 5 % over fem år................................ 9

4.2........ Omrokeringspuljen................................................................................................................... 10

4.3........ Tilskud fra EU-budgettet: Vejledende rammebeløb, som er forenelige med lofterne i FFR.......... 10

5........... Vigtigste resultater af regnearbejdet........................................................................................... 13

5.1........ Agenturer "i opstartsfasen"........................................................................................................ 13

5.2........ Agenturer, "der har fået nye opgaver"........................................................................................ 16

5.3........ Kommissionens forslag om oprettelse af nye organer................................................................. 19

6........... De næste skridt........................................................................................................................ 20

MEDDELELSE FRA KOMMISSIONEN TIL EUROPA-PARLAMENTET OG RÅDET

Programmering af de menneskelige og budgetmæssige ressourcer for decentrale agenturer for 2014-2020

1. Indledning

De decentrale agenturer er en naturlig bestanddel af EU's funktion. De bidrager til gennemførelsen af forskellige EU-politikker, støtter beslutningsprocessen ved at samle specialiseret ekspertise og gør endvidere EU mere synligt i EU-medlemsstaterne. I løbet af en periode på 35 år er der blevet oprettet 32 decentrale agenturer med henblik på at udføre en lang række opgaver. Det samlede medarbejderantal og EU's støtte til agenturerne er steget betydeligt i tidens løb som følge af oprettelsen af nye agenturer og udvidelsen af eksisterende agenturers opgaver.

Der er blevet oprettet agenturer på et individuelt grundlag, og processen er ikke blevet ledsaget af et samlet strategisk syn på deres rolle og plads i EU. Søm følge af de overvejelser, der blev indledt med Kommissionens meddelelse Europæiske agenturer: vejen frem[1], har der fundet indgående interinstitutionelle drøftelser sted mellem Europa-Parlamentet, Rådet og Kommissionen. Disse overvejelser førte i juli 2012 til godkendelse af en fælles tilgang til decentrale agenturer navnlig med henblik på at tage fat på en række spørgsmål om forvaltningen af det stigende antal agenturer på et tidspunkt, hvor strømlining af aktiviteter og forbedrede resultater forventes at bidrage til effektivitetsgevinster. Den fælles tilgang er blevet udmøntet i en målrettet køreplan, som Kommissionen regelmæssigt vil holde Europa-Parlamentet og Rådet underrettet om.

For at fuldende denne samlede tilgang til decentrale agenturer fremlægges i denne meddelelse en programmering af medarbejderantallet og støtteniveauerne for hvert decentralt agentur under den nye flerårige finansielle ramme (FFR) for 2014-2020. Denne programmering skal være forenelig med udgiftslofterne i FFR samt med den personalereduktion på 5 % over fem år, der gælder for alle institutioner, organer og agenturer, som er medtaget i forslaget til interinstitutionel aftale om budgetdisciplin, budgetsamarbejde og forsvarlig økonomisk forvaltning[2], som Europa-Parlamentet, Rådet og Kommissionen er nået til enighed om. På grundlag heraf er det Kommissionens hensigt at nå til en fælles forståelse med Europa-Parlamentet og Rådet om de decentrale agenturers ressourcebehov på mellemlang sigt.

Den fælles interesse i at holde ordentlig kontrol med udviklingen af de administrative udgifter og medarbejderantallet i alle EU's institutioner og organer illustreres i nedenstående grafer. De viser den konstante stigning i EU's samlede tilskud og det samlede antal stillinger ifølge stillingsfortegnelsen i de decentrale agenturer siden 2000, der til dels skyldes, at antallet af agenturer er steget fra 12 i 2000 til 32 i dag.

Det kombinerede EU-tilskud til dækning af udgifterne i de decentrale agenturer blev ottedoblet fra 95 mio. EUR i 2000 til 775 mio. EUR i 2013-budgettet.

På tilsvarende vis blev det samlede antal stillinger i stillingsfortegnelserne for de decentrale agenturer firedoblet fra 1 486 i 2000 til 6 050 i 2013[3].

Denne meddelelse danner rammen om udviklingen i de decentrale agenturers udgifter og menneskelige ressourcer i overensstemmelse med FFR, samtidig med at den kommer ind på nyoprettede agenturers behov og de behov, der skyldes nye opgaver, som lovgivningsmyndigheden har pålagt agenturerne.

2. Gennemførelse af agenturernes mål med de disponible ressourcer

2.1. FFR 2014-2020: begrænsninger for udviklingen i agenturernes ressourcer

Udviklingen i de decentrale agenturers medarbejderantal og bevillinger i perioden 2014-2020 er underlagt to overordnede begrænsninger: dels de vejledende rammebeløb for agenturernes udgifter fordelt på udgiftsområder, der er fastlagt i den nye FFR 2014-2020, dels målet om at reducere medarbejderantallet i agenturerne med 5 % over en periode på fem år. Hertil kommer en stigning i personalets arbejdstid uden en tilsvarende stigning i lønnen som for alt andet EU-personale.

For at sikre, at behovene tilgodeses inden for disse begrænsninger, har Kommissionen opdelt agenturerne i tre kategorier afhængigt af deres udviklingsstadium og den forventede udvikling i det enkelte agenturs opgaver indtil 2020:

– "fuldt operationelle" agenturer er veletablerede agenturer med stabile opgaver

– agenturer, "der har fået nye opgaver", består af en "fuldt operationel" del, hvis opgaver ikke ændrer sig i forhold til de foregående år, men som også har supplerende eller ændrede opgaver, der udtrykkeligt er fastsat ved en ændring af forordningen om deres oprettelse, eller såfremt supplerende opgaver, der allerede er fastsat i den oprindelige forordning, efter planen skal træde i kraft på et senere tidspunkt samt

– agenturer "i opstartsfasen", der er blevet oprettet for nylig, og som endnu ikke har opnået en stabil status.

Denne klassificering af agenturerne gør det muligt at følge en differentieret fremgangsmåde, eftersom agenturerne har forskellige udgangspositioner og forskellige behov.

Medmindre agenturerne beslutter at fremrykke personalereduktionen på 5 %, anvendes en årlig reduktion på 1 % over en periode på fem år for alle decentraliserede agenturer under ét. Der er medtaget en første reduktion på 1 % i budgetforslaget for 2014[4]. Beregningen af reduktionen på 5 % tager udgangspunkt i antallet af stillinger i 2013 (inkl. forslag til ændringsbudget nr. 4/2013) undtagen for de agenturer, der allerede reducerede deres personale i 2013 sammenlignet med 2012.

En reduktion af stillingerne med 5 % ville betyde et fald i det samlede antal stillinger med 303 stillinger. Når man tager hensyn til, at nogle agenturer[5] allerede reducerede deres stillingsfortegnelser med 27 stillinger i 2013, er nettoreduktionen imidlertid på 276 stillinger ud af de 6 050, som er godkendt i 2013. Dette fører til et antal stillinger på i alt 5 774 uden at medregne de 30 stillinger, der er overført fra Kommissionen som led i delegeringen af opgaver til Det Europæiske GNSS-agentur (GSA) (se punkt 2.4 nedenfor).

2.2. Kombination af den samlede personalereduktion med oprettelsen af en omrokeringspulje

For at opnå den samlede reduktion på 5 % i antallet af stillinger i agenturernes stillingsfortegnelser over fem år og samtidig dække behovene for yderligere menneskelige ressourcer i bestemte agenturer foreslår Kommissionen, at der oprettes en "omrokeringspulje" ved at lægge en årlig afgift på 1 % på stillingerne i alle agenturer[6]. De stillinger, der er resultatet af afgiften, vil blive tildelt agenturer "i opstartsfasen" og agenturer, "der har fået nye opgaver", for hvilke det er nødvendigt at forhøje antallet af stillinger i stillingsfortegnelserne.

Det er vigtigt at bemærke, at den omrokeringspulje, der er oprettet på grundlag af afgiften, vil komme til at bestå af stillinger, der skal stilles til rådighed, og ikke indebærer nogen overførsel af personer mellem agenturerne. Formålet med denne foranstaltning er ikke at hindre agenturernes virksomhed, men derimod at tilvejebringe yderligere rationalisering og skabe en vis fleksibilitet i tildelingen af stillinger, samtidig med at de overordnede budgetmæssige begrænsninger respekteres.

2.3. Vurdering af de enkelte agenturers behov i forhold til de ubesatte stillinger i omrokeringspuljen

Kommissionen foretog en grundig vurdering af agenturernes forventede personalebehov i perioden 2014-2020, bl.a. ved at undersøge mulighederne for synergieffekter og rationalisering. Dette har gjort det muligt for Kommissionen at afdække de enkelte agenturers personalebehov, der kunne opfyldes over de næste syv år på en måde, som er forenelig med de begrænsninger, der er fastsat i FFR ("anerkendte behov", svarende til 346 yderligere stillinger i perioden 2014-2020). Kommissionen foreslår, at de stillinger, der hvert år er til rådighed fra omrokeringspuljen, fordeles efter de enkelte agenturers anerkendte behov. I den forbindelse skal nye opgaver så vidt muligt ledsages af tilsvarende ressourcer.

For hvert agentur afspejler behovsvurderingen nye opgaver og udvidelsen af eksisterende opgaver som følge af retsakter, der er godkendt af lovgivningsmyndigheden, forslag, der allerede er vedtaget af Kommissionen, og forslag, som Kommissionen har bebudet, og som nu er under forberedelse. Der blev ved vurderingen også taget hensyn til yderligere opgaver, som Europa-Parlamentet og Rådet har tildelt agenturerne under lovgivningsprocessen. Agenturets aktivitetsområde, karakteren af eventuelle nye opgaver og det ekspertiseniveau, der kræves for deres gennemførelse, er alle elementer, som tages i betragtning ved vurderingen. Vurderingen omfattede endvidere agenturets evne til at påtage sig nye forpligtelser inden for dets nuværende organisationsstruktur under hensyn til muligheden for effektivitetsgevinster og synergieffekter inden for den eksisterende opgavetildeling. I betragtning af antallet af ledige stillinger, der skal omfordeles hvert år, følger tildelingen af personale i løbet af syvårsperioden så vidt muligt gennemførelsesplanen for aktiviteterne som fastsat i den relevante retsakt eller det relevante forslag, idet målet er en gnidningsløs indfasning af yderligere stillinger. Ved de foreslåede tildelinger er der også taget hensyn til agenturernes nye reguleringsmæssige opgaver, hvis resultater er en forudsætning for gennemførelsen af EU's politikker og programmer.

Vurderingen af de enkelte agenturers personalebehov begrunder en styrkelse af medarbejderantallet i et betydeligt antal agenturer i de første år af 2014-2020-perioden i stedet for en mere gradvis indfasning af yderligere stillinger over hele perioden. Kommissionen foreslår ikke desto mindre, at den faste årlige afgift på 1 % til omrokeringspuljen fastholdes i perioden 2014-2018 for at give de agenturer, der er nettobidragydere til puljen, tilstrækkelig tid til at tilpasse sig reduktionen af antallet af stillinger og give andre agenturer mulighed for gradvist at indfase yderligere stillinger. Som følge heraf foreslår Kommissionen, at tildelingen af yderligere stillinger afpasses efter de stillinger, der er til rådighed i omrokeringspuljen, idet den giver agenturer med de mest akutte behov for yderligere stillinger prioritet. En sådan gradvis fremgangsmåde gør det muligt at dække alle anerkendte behov for nye stillinger indtil 2018[7].

2.4. Sondring mellem agenturernes og Kommissionens opgaver og ressourcer

Decentrale agenturers opgaver afspejler typisk, at man har samlet aktiviteter og ressourcer fra nationale organer i et selvstændigt organ på EU-plan for bedre at løse udfordringer med en klar EU-dimension. En sådan samling af ressourcerne besluttes af Parlamentet og Rådet i de relevante lovgivningsmæssige retsakter. Kommissionen delegerer principielt ikke gennemførelsesopgaver til decentrale agenturer, navnlig på grund af de komplekse forvaltningsspørgsmål, som dette ville medføre, især med hensyn til bestyrelsens rolle, adskillelsen af opgaver og kontrollen hermed gennem Kommissionens dechargeprocedure. Derfor skal enhver delegering af opgaver være behørigt begrundet i opgavernes særlige karakter og den befuldmægtigedes særlige ekspertise, samtidig med at der sikres forsvarlig finansiel forvaltning og omkostningseffektivitet. Enhver overførsel af opgaver fra Kommissionen til et agentur via en delegeringsaftale bør ledsages af en personalereduktion i Kommissionens tjenestegrene for at opveje personaleforøgelsen i agenturet, samtidig med at der tilstræbes synergieffekter og effektivitetsgevinster.

Et særligt tilfælde af delegering af opgaver vedrører de opgaver, der foreslås tildelt Det Europæiske GNSS-agentur (GSA) i Galileo- og Egnosprogrammernes driftsfase, jf. den nærmere redegørelse i punkt 5.2 nedenfor. Kommissionen finder, at agenturet er bedst egnet til at udføre disse gennemførelsesopgaver og har foreslået, at agenturet overtager de hermed forbundne opgaver i perioden 2014-2020. Med henblik herpå vil Kommissionen reducere sin egen stillingsfortegnelse med 30 stillinger (ud over målet om en personalereduktion på 5 % for Kommissionen) for at opveje forhøjelsen i GSA's stillingsfortegnelse. Eftersom disse stillinger opvejes af en reduktion i Kommissionen, ligger de ud over de yderligere stillinger, der modtages fra omrokeringspuljen, som er beskrevet i punkt 2.2 ovenfor.

2.5. Finansiering af Europaskolerne

I begyndelsen af den nye FFR-periode foreslår Kommissionen, at mekanismerne for finansieringen af de såkaldte "type II"-[8] Europaskoler tilpasses ved, at skoleomkostningerne for børn af medarbejdere ved agenturerne, som går i "type II"-skoler, afholdes over agenturernes budgetter med henblik på at behandle alle agenturer konsekvent. På nuværende tidspunkt afholdes uddannelsestillægget for børn af medarbejdere ved agenturerne over agenturets budget, når der ikke findes nogen type II-skole i nærheden. Udgifterne afholdes dog over udgiftsområde 5 (Administration), når der oprettes en type II-skole. Kommissionen foreslår, at de ekstra udgifter for agenturernes budgetter, der følger af den ændrede finansiering af "type II"-skoler (der anslås til ca. 28,4 mio. EUR i perioden 2014-2020), opvejes ved at forhøje EU-tilskuddet til de 10 berørte agenturer[9] tilsvarende.

3. Programmering af de menneskelige og finansielle ressourcer for 2014-2020

3.1. Klassificering af agenturerne: virkninger for agenturernes ressourcer

Som der er redegjort for i det foregående, afspejler størrelsen af det foreslåede EU-tilskud til og medarbejderantallet i de enkelte agenturer i løbet af perioden deres udviklingsstadium. Klassificeringen af agenturer som "fuldt operationelle" agenturer, agenturer, "der har fået nye opgaver", og agenturer "i opstartsfasen" danner ramme om en individuel vurdering af agenturernes behov: Typisk har agenturer, der er oprettet for nylig, eller som for nylig har fået nye opgaver, behov for yderligere bevillinger og mere personale for at kunne udføre opgaverne i relation til deres nye eller for nyligt udvidede ansvarsområder, mens fuldt operationelle agenturer har stabile strukturer og budgetter.

Nedenfor redegøres der nærmere for følgerne af klassificeringen af de enkelte agenter for behovet for menneskelige og finansielle ressourcer i perioden 2014-2020.

3.2. Bidrag til omrokeringspuljen: fuldt operationelle agenturer og den fuldt operationelle del af agenturer, der har fået nye opgaver

Kommissionen foreslår generelt følgende udvikling i fuldt operationelle agenturers menneskelige og finansielle ressourcer:

– Stillinger i stillingsfortegnelsen: Personalereduktionen på 5 % over fem år kombineres med en årlig afgift til omrokeringspuljen på 1 % i perioden 2014-2018, sådan som der er redegjort for ovenfor.

– Andet personale: Antallet af eksterne medarbejdere (omregnet til fuldtidsbeskæftigede - FTE) forventes at følge den samlede reduktion af antallet af stillinger i stillingsfortegnelsen, navnlig i de år, hvor antallet af stillinger reduceres, gennem en streng tilgang til det samlede EU-tilskud til agenturerne, sådan som der er redegjort for nedenfor.

– Tilskud fra EU-budgettet: Også med henblik på den årlige personalereduktion og afgiften til omrokeringspuljen holdes EU-tilskuddet til fuldt operationelle agenturer i nominelle værdier konstant på niveauet for EU-tilskuddet i de foregående år. Så snart agenturet har nået det personaleniveau, der var målet, anvendes standarddeflatoren på EU-tilskuddet.

3.3. Modtagere af tildelinger fra omrokeringspuljen: agenturer i opstartsfasen og den del af fuldt operationelle agenturers aktiviteter, der vedrører nye opgaver

Punkt 5 nedenfor indeholder en oversigt over agenturer, der er oprettet for nylig eller har fået nye opgaver, og som vil kræve yderligere ressourcer med tiden sammenlignet med de generelle regler for menneskelige og finansielle ressourcer, der gælder for fuldt operationelle agenturer (eller "den fuldt operationelle" del af agenturer, der har fået nye opgaver), jf. punkt 3.2 ovenfor.

Med hensyn til medarbejderantallet i agenturer i opstartsfasen opvejes bidraget til personalereduktionen på 5 % og bidraget til omrokeringspuljen, som tages fra disse agenturer, systematisk af en tilsvarende tildeling fra puljen i de år, hvor agenturet fortsat er i opstartsfasen, senest indtil 2015: Fra 2016 klassificeres alle agenturer enten som "fuldt operationelle" agenturer eller agenturer, "der har fået nye opgaver".

Som udgangspunkt finder de generelle regler for fuldt operationelle agenturer, jf. punkt 3.2 ovenfor (dvs. en personalereduktion på 5 % over fem år, et årligt bidrag på 1 % til omrokeringspuljen i perioden 2014-2018 samt et nominelt konstant EU-tilskud til fuldt operationelle aktiviteter), også anvendelse på agenturer, der har fået nye opgaver, og agenturer i opstartsfasen. EU-tilskuddet tilpasses derefter for at tage hensyn til de yderligere stillinger, der skal bevilges, på grundlag af de gennemsnitlige omkostninger og den justeringskoefficient, der gælder for agenturets hjemsted.

Hvor det er relevant, tilpasses udgifterne også for at tage hensyn til planlagt særligt udstyr i tilknytning til de nye opgaver (f.eks. it-systemer) eller "engangs"-ejendomsudgifter i overensstemmelse med proceduren for ejendomsprojekter i artikel 203 i finansforordningen[10].

4. Vigtigste resultater af regnearbejdet

Dette punkt indeholder de vigtigste resultater af arbejdet med at udarbejde en programmering af ressourcer for de decentrale agenturer for perioden 2014-2020 både med hensyn til medarbejderantal og tilskudsniveau.

4.1. Medarbejderantal: Der er opnået en personalereduktion på 5 % over fem år

Nedenstående oversigtstabel viser udviklingen i antallet af stillinger i perioden fordelt på udgiftsområder i FFR, idet stillinger, som er overført fra Kommissionen, ikke er medregnet. Tabellen viser navnlig, at analysen af det enkelte agenturs behov, jf. punkt 5 nedenfor, fører til en væsentlig nettoforhøjelse af antallet af stillinger for agenturer under udgiftsområde 1a inden for det samlede mål om en personalereduktion på 5 % over fem år. Som nævnt i punkt 2.1 ovenfor, har en række decentrale agenturer dog allerede reduceret antallet af stillinger i stillingsfortegnelserne i 2013-budgettet. Der tages hensyn til denne reduktion for at nå målet om en reduktion på 5 % senest i 2018.

Antal stillinger i de decentrale agenturers stillingsfortegnelser (uden overførsel)

Udgiftsområde || Antal stillinger i 2013 || Samlet reduktion baseret på 5 %-målet || Stillinger i alt efter målet om en reduktion på 5 % || Programmeret antal stillinger i 2018-2020 || Forskel i forhold til målet i 2018-2020 efter programmering

Udgiftsområde 1a || 2 227 || 111[11] || 2 128 || 2 237 || 109

Udgiftsområde 2 || 244 || 12 || 232 || 226 || -6

Udgiftsområde 3 || 2 368 || 119[12] || 2 255 || 2 214 || -41

Udgiftsområde 4 || 96 || 5 || 91 || 86 || -5

Udgiftsområde 5 || 206 || 10[13] || 205 || 193 || -12

Selvfinansierende || 909 || 46 || 863 || 818 || -45

I alt || 6 050 || 303 || 5 774[14] || 5 774 || 0

Forskellen mellem målet om en reduktion på 5 % for hvert udgiftsområde og det tilsvarende programmerede antal stillinger for hvert udgiftsområde i slutningen af perioden afspejler den omrokering, der har fundet sted ved hjælp af omrokeringspuljen.

4.2. Omrokeringspuljen

I perioden 2014-2020 gør omrokeringspuljen, der er kommet i stand ved den årlige afgift på 1 % for alle agenturer, det muligt at omfordele ca. 193 stillinger fra "fuldt operationelle" agenturer til agenturer "i opstartsfasen" eller agenturer, "der har fået nye opgaver". Endvidere bidrager agenturer, "der har fået nye opgaver", og agenturer "i opstartsfasen" til i alt 123 stillinger i puljen. Kombineret med overførslen af 30 stillinger fra Kommissionen til GSA gør dette det muligt at tildele 346 yderligere stillinger for at dække behovet i perioden. Nettovirkningen af de stillinger, som er omfordelt til agenturer "i opstartsfasen" og agenturer, "der har fået nye opgaver", gennem omrokeringspuljen for deres antal stillinger, er resultatet af personalereduktionen på 5 %, den årlige afgift på 1 % til omrokeringspuljen og tildelingen af yderligere stillinger fra puljen.

Tabellen i bilag II viser, hvordan personalereduktionen på 5 %, den årlige afgift på 1 % til omrokeringspuljen og tildelingen af yderligere stillinger fra puljen indvirker på antallet af stillinger, der er planlagt for hvert enkelt agentur i 2020.

4.3. Tilskud fra EU-budgettet: Vejledende rammebeløb, som er forenelige med lofterne i FFR

Oversigtstabellen nedenfor viser udviklingen i EU-tilskuddet til de decentrale agenturer som forudset i denne meddelelse, både i 2011-priser og i løbende priser. For hvert udgiftsområde og for hvert år overholder det programmerede udgiftsniveau de vejledende rammebeløb for agenturets udgifter fordelt på udgiftsområde, der indgår i fordelingen af udgiftslofterne i FFR, jf. konklusionerne fra Det Europæiske Råd den 7.-8- februar 2013.

Tilskud til agenturerne fra EU-budgettet (mio. EUR, oprundede tal i 2011-priser og løbende priser)

Udgiftsområde i FFR || Priser || Programmeret niveau for tilskud til agenturerne fra EU-budgettet fordelt på udgiftsområder i FFR

2014 || 2015 || 2016 || 2017 || 2018 || 2019 || 2020 || I alt

Udgiftsområde 1a || 2011 || 224,2 || 292,0 || 299,9 || 294,4 || 251,5 || 287,2 || 286,4 || 1 935,6

Løbende priser || 237,9 || 316,0 || 331,1 || 331,6 || 288,9 || 336,5 || 342,2 || 2 184,3

Udgiftsområde 2 || 2011 || 48,9 || 48,5 || 44,9 || 44,1 || 43,0 || 41,0 || 41,0 || 311,5

Løbende priser || 51,9 || 52,5 || 49,6 || 49,6 || 49,4 || 48,1 || 49,0 || 350,2

Udgiftsområde 3[15] || 2011 || 466,3 || 506,7 || 498,6 || 484,3 || 476,8 || 476,8 || 476,8 || 3 386,4

Løbende priser || 494,8 || 548,5 || 550,5 || 545,4 || 547,7 || 558,7 || 569,9 || 3 815,5

Udgiftsområde 4 || 2011 || 19,0 || 18,6 || 18,2 || 17,9 || 17,5 || 17,5 || 17,5 || 126,3

Løbende priser || 20,1 || 20,1 || 20,1 || 20,1 || 20,1 || 20,5 || 21,0 || 142,2

I alt || 2011 || 758,4 || 865,8 || 861,6 || 840,7 || 788,9 || 822,6 || 821,8 || 5 759,8

Løbende priser || 804,8 || 937,2 || 951,3 || 946,8 || 906,2 || 963,8 || 982,1 || 6 492,2

Udsvinget i udgiftsniveauet for udgiftsområde 1a skyldes primært udsvinget i overslagene over indtægter, som ECHA vil modtage fra industrien som følge af sine aktiviteter vedrørende kemikalier, der igen indvirker på EU's udligningstilskud til dette agentur. ECHA vil fortsat være fuldt selvfinansierende, for så vidt angår dets aktiviteter vedrørende kemikalier i 2014. I 2015 forventes udligningstilskuddet dog at nå op på 68 mio. EUR (i løbende priser), og det vil ligge mellem dette niveau og 77 mio. EUR i hele den periode, som FFR dækker, undtagen i 2018, hvor behovet for et udligningstilskud vil være langt mindre (24 mio. EUR) på grund af den forventede stigning i de gebyrindtægter, der er knyttet til en registreringsdato.

Nedenstående graf viser udsvinget i det samlede EU-tilskud til agenturerne i løbet af den nye FFR-periode. Udsvinget i EU-tilskuddet skyldes hovedsagelig udligningstilskuddet til ECHA's aktiviteter vedrørende kemikalier under udgiftsområde 1a.

Nedenstående graf viser virkningen af personalereduktionen på 5 % for antallet af stillinger i agenturet i perioden under hensyn til overførslen af stillinger fra Kommissionen.

5. Vigtigste resultater af regnearbejdet

Tabellen i bilaget giver et kvantificeret overblik over medarbejderantal og tilskudsniveau for hvert agentur i perioden 2014-2020 som resultat af regnearbejdet.

Punkt 5.1 og 5.2 nedenfor indeholder en kort beskrivelse af de ressourcer, der er programmeret for de seks agenturer, der fortsat er i "opstartsfasen" i begyndelsen af 2014-2020-perioden, efterfulgt af de 12 agenturer, der vil få "nye opgaver".

Kommissionens forslag om en kommende oprettelse af et europæisk afviklingsorgan og en europæisk anklagemyndighed fremlægges i punkt 5.3.

5.1. Agenturer "i opstartsfasen"

5.1.1. Den Europæiske Banktilsynsmyndighed (EBA)

EBA's opstartsfase vil ophøre i 2014, hvorefter agenturet vil få behov for yderligere ressourcer til udførelsen af nye opgaver i relation til genopretning og afvikling af banker (COM(2012) 280), den fælles tilsynsmekanisme (COM(2012) 511) og forordningen om reguleringskrav for banker (CRDIV/CCR, KOM(2011) 452). Mens det yderligere personale, der kræves til opgaver med genopretning af banker, er fuldt dækket af finansieringsoversigten i Kommissionens oprindelige forslag, er personalebehovene til opgaver i relation til den fælles tilsynsmekanisme og CRDIV/CCR blevet taget op til fornyet vurdering for at tage hensyn til den styrkede rolle, som Europa-Parlamentet og Rådet har givet agenturet.

I betragtning af agenturets opstartsfase og nye opgaver kan det i perioden 2014-2014 få tildelt 62 yderligere stillinger (herunder yderligere stillinger som kompensation for personalenedskæringer i opstartsfasen) samt et tilsvarende budget. Det samlede antal stillinger forventes at stige fra 93 i 2013 til 145 i 2020. Fuld operationel aktivitet forventes nået i 2019. EU-tilskuddet vil stige i løbet af perioden på grund af det yderligere personale, der er nødvendigt for at udføre nye opgaver, og den tilsvarende stigning i de hermed forbundne udgifter såsom bygninger og it-systemer. Andelen af denne type udgifter i perioden forventes at forblive på 40 % af det samlede EU-tilskud.

5.1.2. Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA)

EIOPA's opstartsfase vil ophøre i 2014, hvorefter agenturet vil få behov for yderligere ressourcer til udførelsen af nye opgaver, navnlig i forbindelse med forslaget til et nyt direktiv om forsikringsformidling (COM(2012) 360), udviklingen i de vigtigste tilsynsopgaver (herunder fælles inspektioner på stedet), forbrugerbeskyttelse og finansiel stabilitet (dvs. rapportering i henhold til andet solvensdirektiv).

I betragtning af agenturets opstartsfase og nye opgaver kan det i perioden 2014-2014 få tildelt 40 yderligere stillinger (herunder yderligere stillinger som kompensation for personalenedskæringer i opstartsfasen) samt tilsvarende bevillinger. Det samlede antal stillinger forventes at stige fra 80 i 2013 til 112 i 2020. Fuld operationel aktivitet forventes nået i 2019 og 2020. Stigningen i EU-tilskuddet i løbet af perioden afspejler primært den personaleforøgelse, der er knyttet til de ekstra opgaver.

5.1.3. Den Europæiske Værdipapir- og Markedstilsynsmyndighed (ESMA)

ESMA's opstartsfase vil ophøre i 2014, hvorefter agenturet vil få behov for yderligere ressourcer til udførelse af nye opgaver i tilknytning til flere nye forordninger, som tillægger agenturet yderligere ansvarsområder, navnlig inden for tilsyn, registrering, certificering og koordination af nationale tilsynsforanstaltninger (herunder dem, der er fastsat i forordningen om kreditvurderingsbureauer, forordningen om short selling, forordningen om europæiske langsigtede investeringsfonde og forordningen om europæisk markedsinfrastruktur).

I betragtning af agenturets opstartsfase og nye opgaver kan det i perioden 2014-2014 få tildelt 54 yderligere stillinger (herunder yderligere stillinger som kompensation for personalenedskæringer i opstartsfasen) samt tilsvarende bevillinger. Det samlede antal stillinger forventes at stige fra 121 i 2013 til 163 i 2020. Fuld operationel aktivitet forventes nået i 2019 og 2020. Stigningen i EU-tilskuddet i løbet af perioden afspejler primært den personaleforøgelse, der er knyttet til de ekstra opgaver.

5.1.4. Det Europæiske Kemikalieagentur (ECHA)

Tre klart adskilte forordninger tillægger ECHA følgende opgaver:

– Aktiviteter vedrørende kemikalier: I hele perioden 2014-2020 er ECHA klassificeret som et fuldt operationelt agentur, for så vidt angår dets aktiviteter vedrørende kemikalier på grundlag af forordning (EF) nr. 1907/2006 om dets oprettelse. Med hensyn til personale er der ikke planlagt yderligere menneskelige ressourcer, men optimeringen af tildelingen af de nuværende opgaver til agenturet vil føre til en reduktion i antallet af stillinger i dets stillingsfortegnelse fra 451 i 2013 til 404 i 2020. Udligningstilskuddet fra EU i perioden anslås til 381,7 mio. EUR baseret på tidsplanen for reduktionen af stillinger og overslaget over gebyrer fra industrien. Udsving fra år til år i det forventede niveau for gebyrer fra industrien fører til et tilsvarende udsving i behovet for udligningstilskuddet fra EU.

– Aktiviteter vedrørende biocider: Ved forordning (EU) nr. 528/2012 blev ECHA's mandat fra den 1. september 2013 udvidet til at omfatte tilgængeliggørelse på markedet og anvendelse af biocidholdige produkter. Derfor er ECHA, for så vidt angår dets aktiviteter vedrørende biocider, klassificeret som værende "i opstartsfasen" i årene 2014 og 2015, hvor det gradvist bliver operationelt og også delvist selvfinansierende baseret på gebyrer fra industrien. Ved artikel 42 i forordning 528/2012 bliver aktivitetsområdet udvidet i 2017, når der kan søges om godkendelse af yderligere tre produkttyper, samt i 2020, når der kan ansøges om godkendelse af alle resterende produkttyper. Derfor er agenturet klassificeret som et agentur, "der har fået nye opgaver", i 2017 og 2020. Agenturet modtager et udligningstilskud, der falder i løbet af hele perioden i overensstemmelse med prognoserne om stigende gebyrindtægter. Agenturet vil blive fuldt selvfinansierende fra 2019. I betragtning af agenturets opstartsfase og nye opgaver kan det i perioden 2014-2015 få tildelt tre yderligere stillinger (herunder to stillinger som kompensation for personalenedskæringer i opstartsfasen) samt tilsvarende bevillinger til lønninger efterfulgt af to stillinger i 2017-2018 og syv yderligere (selvfinansierede) stillinger i 2019-2020. Det samlede antal stillinger, der er direkte knyttet til aktiviteter vedrørende biocider, forventes at stige fra 47 i 2013 til 54 i 2020. Agenturet skal dække den personaleforøgelse, der er nødvendig for udførelsen af de ekstra opgaver i 2017, ved intern omrokering, da de nye stillinger opvejes af afgiften til omrokeringspuljen.

– Aktiviteter vedrørende PIC: Ved forordning (EU) nr. 649/2012 blev ECHA's mandat fra den 1. marts 2014 udvidet til at omfatte eksport og import af farlige kemikalier (PIC). Derfor er ECHA, for så vidt angår dets aktiviteter vedrørende PIC, klassificeret som værende "i opstartsfasen" i årene 2014 og 2015, hvor det gradvist bliver operationelt. Antallet af eksportanmeldelser, som skal behandles af agenturet, forventes at stige med 10 % om året, og den kumulative virkning heraf er anerkendt ved klassificeringen af agenturet som et agentur, "der har fået nye opgaver", i 2017. EU-tilskuddet viser en faldende tendens i løbet af perioden, eftersom stigningen i personaleudgifterne opvejes af et fald i driftsudgifterne i tilknytning til den indledende opstart af databaserne og softwareværktøjerne. I betragtning af agenturets opstartsfase og nye opgaver kan det i 2014 få tildelt én yderligere stilling med tilsvarende bevillinger efterfulgt af én yderligere stilling i 2018. Som følge heraf stiger det samlede antal stillinger, der er direkte knyttet til PIC-aktiviteterne, fra fem i 2013 til syv i 2020.

5.1.5. Det Europæiske Asylstøttekontor (EASO)

EASO's opstartsfase vil ophøre i 2014, hvorefter det vil være fuldt operationelt. I betragtning af agenturets opstartsfase og status som agentur, "der har fået nye opgaver", kan det i perioden 2014-2015 få tildelt 10 yderligere stillinger (herunder én stilling som kompensation for personalenedskæringer i opstartsfasen) samt tilsvarende bevillinger til lønninger. Det samlede antal stillinger forventes at stige fra 45 i 2013 til 51 i 2020. Stigningen i EU-tilskuddet i 2014-2015 afspejler primært den personaleforøgelse, der er knyttet til afslutningen af EASO's opstartsfase.

5.1.6. Agenturet for den operationelle forvaltning af store it-systemer (eu.LISA)

eu.LISA er et nyoprettet agentur, der forventes at blive fuldt operationelt i 2015. Fra 2016 vil agenturets opgaver blive udvidet til at omfatte udviklingen og forvaltningen af de to nye it-systemer, der udgør pakken vedrørende intelligente grænser (COM(2013) 95, 96 og 97), nemlig ind- og udrejsesystemet og programmet for registrerede rejsende. Derudover skal de eksisterende systemer SIS, VIS og Eurodac fra 2016 opgraderes til at opfylde de nye krav, der følger af overgangen til biometriske identifikatorer. De yderligere driftsudgifter, der er knyttet til pakken vedrørende intelligente grænser og opgraderingen til biometriske identifikatorer, vil kræve en forhøjelse af EU-tilskuddet til eu.LISA på 4,67 mio. EUR i 2015 til 20,6 mio. EUR i 2016. Endelig er engangsudgifterne til ejendomsprojekter (19 mio. EUR) medtaget i 2015.

I betragtning af agenturets opstartsfase og nye opgaver kan det i perioden 2014-2017 få tildelt fem yderligere stillinger som kompensation for personalenedskæringer i opstartsfasen. Kombineret med personalereduktionen på 5 % og den årlige afgift til omrokeringspuljen falder det årlige antal stillinger fra 120 i 2013 til 113 i 2020.

5.2. Agenturer, "der har fået nye opgaver"

5.2.1. Det Europæiske GNSS-agentur (GSA)

I Kommissionens forslag om en GNSS-forordning (KOM(2011) 814), hvori der fremlægges en ny forvaltningsstruktur for Egnos- og Galileoprogrammerne og deres finansiering i perioden 2014-2020, tildeles GSA "nye opgaver" i perioden 2014-2018. For at give Europa-Parlamentet og Rådet et fuldstændigt billede af de betingelser, hvorunder GSA skal udføre de opgaver, som det har fået tildelt med den nye forvaltningsmodel, vedtog Kommissionen den 6. februar 2013 et forslag om ændring af GSA-forordning (EU) nr. 912/2010 (COM(2013) 40).

I betragtning af agenturets nye opgaver kan det i perioden 2014-2018 få tildelt 48 yderligere stillinger samt tilsvarende bevillinger. Dette omfatter tre stillinger som kompensation for personalenedskæringer, der allerede var planlagt som GSA's bidrag til personalereduktionen på 5 %. Når der tages hensyn til dette element samt den årlige afgift til omrokeringspuljen, giver det et samlet antal stillinger, som stiger fra 77 i 2013 til 120 i 2020.

Endvidere stiger EU-tilskuddet til agenturet til dækning af engangsudgifterne til byggearbejder i forbindelse med det nye hjemsted i Prag (der beløber sig til 2,9 mio. EUR i 2015 og 0,6 mio. EUR i 2016). Disse engangsejendomsudgifter efterfølges af en stigning i de årlige driftsudgifter fra midten af 2016 på 0,5 mio. EUR samt i de årlige lejeudgifter på 1,3 mio. EUR. Endvidere forventes der udgifter til it-infrastruktur til Galileos sikkerhedscenter (GSMC) i Det Forenede Kongerige og Frankrig, heraf 1,2 mio. EUR til færdiggørelsen af it-systemerne i 2014 og 1 mio. EUR til udskiftning af servere i 2018. Det forhøjede tilskud til GSA vil blive afholdt over Galileoprogrammets finansieringsramme.

5.2.2. Det Europæiske Luftfartssikkerhedsagentur (EASA)

EASA betragtes som et agentur, "der har fået nye opgaver", i perioden 2015-2018, navnlig på grund af nye opgaver i forbindelse med tredjelandsoperatører, jf. forordningen om dets oprettelse, og fjernstyrede flysystemer (RPAS). I betragtning af agenturets nye opgaver kan det i perioden 2014-2017 få tildelt 16 yderligere stillinger samt tilsvarende bevillinger. Kombineret med personalereduktionen på 5 % og den årlige afgift til omrokeringspuljen giver det et samlet antal stillinger, som falder fra 692 i 2013 til 639 i 2020. Endelig er der behov for yderligere bevillinger til dækning af udgifterne til EASA's ejendomsprojekter, der beløber sig til 1,5 mio. EUR både i 2015 og 2016.

5.2.3. Det Europæiske Søfartssikkerhedsagentur (EMSA)

Med forordning (EU) nr. 100/2013 udvides EMSA's opgaver, navnlig med henblik på at fremme etableringen af et europæisk søtransportområde uden barrierer. Derfor har EMSA status som et agentur, "der har fået nye opgaver", indtil 2015. I betragtning af agenturets nye opgaver kan det i perioden 2014-2015 få tildelt to yderligere stillinger samt tilsvarende bevillinger. Kombineret med personalereduktionen på 5 % og den årlige afgift til omrokeringspuljen giver det et samlet antal stillinger, som falder fra 213 i 2013 til 195 i 2020.

EU-tilskuddet til EMSA udviser en stigende tendens i løbet af perioden. Dette skyldes finansieringen af det program for foranstaltninger til forureningsbekæmpelse, som EMSA har udført, og som viser en støt stigende tendens indtil 2020 i tråd med forordningsudkastet (COM(2013) 174). Endelig er udgifterne til tre yderligere kontraktansatte, der skal ansættes fra 2016 inden for rammerne af Copernicusprogrammet, også medregnet.

5.2.4. Det Europæiske Jernbaneagentur (ERA)

Den forventede ikrafttræden af forordningsudkastet (COM(2013) 27) i 2015 begrunder, at ERA får status som agentur, der har fået nye opgaver. I betragtning af agenturets nye opgaver kan det i perioden 2014-2018 få tildelt 18 yderligere stillinger; de yderligere stillinger, der skal bevilges, vil efter planen blive finansieret med gebyrer og afgifter i overensstemmelse med forordningsudkastet. Kombineret med personalereduktionen på 5 % og den årlige afgift til omrokeringspuljen giver det et samlet antal stillinger, som stiger fra 143 i 2013 til 148 i 2020. Udviklingen i EU-tilskuddet afspejler den budgetmæssige virkning, der følger af den finansieringsoversigt, der ledsager forordningsudkastet.

5.2.5. Det Europæiske Agentur for Net- og Informationssikkerhed (ENISA)

Med forordning (EU) nr. 526/2013, der blev vedtaget den 21. maj 2013, udvides agenturets mandat og opgaver. Disse nye opgaver vedrører navnlig udviklingen af en politik for internetsikkerhed (undersøgelser, forskning og analyse), kapacitetsopbygning til fordel for medlemsstaterne og EU-institutionerne (EU CERT), uddannelseskurser for de relevante offentlige organer inden for net- og informationssikkerhed og udvikling af en europæisk mekanisme for tidlig varsling. Det er grunden til, at ENISA er klassificeret som et agentur, "der har fået nye opgaver", indtil 2016, hvorefter det bliver et fuldt operationelt agentur i 2017. I betragtning af agenturets nye opgaver kan det i perioden 2014-2017 få tildelt 5 yderligere stillinger. Kombineret med personalereduktionen på 5 % og den årlige afgift til omrokeringspuljen giver dette et samlet antal stillinger, som forhøjes med én stilling i perioden 2014-2017 for derefter at vende tilbage til 2013-niveauet på 47 stillinger. EU-tilskuddet vil afspejle udviklingen i stillingsfortegnelsen, den planlagte anvendelse af eksternt personale og effektivitetsgevinster som følge af intern omorganisering af dette agentur.

5.2.6. Agenturet for Samarbejde mellem Energireguleringsmyndigheder (ACER)

I perioden 2014-2016 betragtes ACER som et agentur, "der har fået nye opgaver", på grund af indfasningen af nye opgaver, som det har fået tildelt ved forordning (EU) nr. 1227/2011 (REMIT) og forordning (EU) nr. 347/2013 (TEN-E-retningslinjer). EU-tilskuddet til agenturet stiger fra 2014 og frem til dækning af de løbende omkostninger til vedligeholdelse af it-infrastrukturen, der følger af REMIT-forordningen (og som beløber sig til 1,5 mio. EUR om året), samt udviklingen i dets medarbejderantal.

I betragtning af ACER's nye opgaver, der følger af TEN-E-retningslinjerne (og som primært omfatter identifikation og overvågning af opgaver af fælles interesse i forbindelse med gas- og elektricitetsinfrastruktur) i perioden 2014-2017, kan ACER få tildelt otte yderligere stillinger samt tilsvarende bevillinger. Kombineret med personalereduktionen på 5 % og den årlige afgift til omrokeringspuljen stiger det årlige antal stillinger fra 49 i 2013 til 52 i 2020.

5.2.7. Det Europæiske Miljøagentur (EEA)

EEA er blevet udpeget som mulig koordinator for gennemførelsen af Copernicus-landovervågningstjenesten på grundlag af ERA's store erfaring med "Corine Land Cover" og andre indledningsvise operationelle GMES-aktiviteter (landovervågningstjeneste på pionerstadiet). Der er planlagt en ændring af agenturets retsgrundlag med henblik på at medtage denne nye opgave, og agenturet er derfor klassificeret som et agentur, "der har fået nye opgaver", i 2016. Denne nye opgave vil udelukkende blive løst ved ansættelse af fem yderligere kontraktansatte. På grund af personalereduktionen på 5 % og den årlige afgift til omrokeringspuljen falder det årlige antal stillinger fra 138 i 2013 til 124 i 2018.

5.2.8. Det Europæiske Lægemiddelagentur (EMA)

EMA er et agentur, "der har fået nye opgaver" som følge af indfasningen af yderligere aktiviteter, der er blevet pålagt agenturet som led i den omfattende revision af lovgivningen om lægemiddelovervågning i 2010, der gælder fra juli 2012 (forordning (EU) nr. 1235/2010 og direktiv 2010/84/EU). Europa-Parlamentet og Rådet tilføjede opgaver, som kræver yderligere ressourcer sammenlignet med den oprindelige finansieringsoversigt, navnlig som følge af beføjelser vedrørende nationalt godkendte lægemidler og øgede beføjelser vedrørende centralt godkendte lægemidler. I betragtning af agenturets nye opgaver kan det i perioden 2015-2018 få tildelt 38 yderligere stillinger. Kombineret med personalereduktionen på 5 % og den årlige afgift til omrokeringspuljen giver det et samlet antal stillinger, som falder fra 611 i 2013 til 588 i 2020.

På nuværende tidspunkt dækkes ca. 80 % af EMA's budget af gebyrer, og denne andel forventes at stige i hele perioden 2014-2020. Da alle nye aktiviteter vedrørende lægemiddelovervågning vil blive finansieret fuldt ud af yderligere gebyrer, vil EU-tilskuddet i det store og hele forblive stabilt udtrykt realt i denne periode, når der tages hensyn til, hvordan prognoserne for gebyrindtægterne fra industrien vil indvirke på behovet for et udligningstilskud fra EU-budgettet.

5.2.9. Det Europæiske Agentur for Forvaltning af det Operative Samarbejde ved de Ydre Grænser (Frontex)

I perioden 2014-2018 er Frontex klassificeret som et "agentur, der har fået nye opgaver", med henblik på den forventede udvidelse af dets opgaver i forbindelse med det europæiske grænseovervågningssystem (Eurosur) (KOM(2011) 873). I betragtning af disse nye opgaver kan det i perioden 2014-2018 få tildelt 8 yderligere stillinger samt tilsvarende bevillinger. Kombineret med personalereduktionen på 5 % og den årlige afgift til omrokeringspuljen giver det et samlet antal stillinger, som falder fra 153 i 2013 til 145 i 2020. Fuld operationel aktivitet forventes nået i 2019 og 2020.

I betragtning af Eurosurs driftsudgiftsbehov vil EU-tilskuddet til Frontex stige med 3 mio. EUR i 2014 og gradvist stige til 5 mio. EUR i 2015, 7,5 mio. EUR i 2016 og derefter til 10 mio. EUR fra 2017 og frem. Endvidere er der fra 2015 planlagt en yderligere forhøjelse af tilskuddet på 3 mio. EUR til styrkelse af Frontex' generelle operationelle kapacitet på grund af det vedholdende migrationspres på EU's ydre grænser.

5.2.10. Den Europæiske Politienhed (Europol)

Europol betragtes som "et agentur, der har fået nye opgaver", i forlængelse af forslaget om at ændre forordningen om dets oprettelse (COM(2013) 172 og 173). Dette vil være en anledning til at sammenlægge Europols aktiviteter med de aktiviteter, der på nuværende tidspunkt henhører under Cepol, og til at opnå synergieffekter og besparelser, der anslås til 17 mio. EUR frem til 2020. På den anden side er det hensigten, at revisionen af Europols mandat skal benyttes til at medtage to nye opgaver: uddannelsesordninger inden for retshåndhævelse og udvikling af centret til bekæmpelse af it-kriminalitet.

I betragtning af agenturets nye opgaver kan det i perioden 2014-2018 få tildelt 15 yderligere stillinger samt tilsvarende bevillinger. Kombineret med personalereduktionen på 5 % og den årlige afgift til omrokeringspuljen giver det et samlet antal stillinger, som falder fra 457 i 2013 til 427 i 2020. Endelig vil EU-tilskuddet til agenturet blive forhøjet med 12,5 mio. EUR i 2015 med henblik på yderligere at udvikle de it-værktøjer, der er nødvendige for at udføre dets udvidede mandat, både når det drejer sig om indsamling og behandling af oplysninger og ikt-værktøjer i relation til it-kriminalitet.

5.2.11. Det Europæiske Politiakademi (Cepol)

Cepol er klassificeret som "et fuldt operationelt agentur", selv om dets personale, når det er blevet integreret i Europol (COM(2013) 172 og 173), kommer til at beskæftige sig med de uddannelsesordninger inden for retshåndhævelse, der vil blive oprettet i 2015 og 2016. De effektivitetsgevinster, der er opnået ved hjælp af den planlagte sammenlægning med Europol, har også indvirket på Cepols medarbejderantal. Som følge heraf forbliver agenturets samlede antal stillinger stabilt på 2013-niveau i perioden, dvs. på 28 stillinger med en midlertidig nedgang på én stilling i perioden 2014-2017.

5.2.12. Den Europæiske Enhed for Retligt Samarbejde (Eurojust)

Eurojust bliver "fuldt operationelt" i 2014 og vil bevare denne status i hele perioden. Forslaget om ændring af retsakten om oprettelse af Eurojust, som Kommissionen sandsynligvis vil vedtage sammen med forslaget om oprettelse af Den Europæiske Anklagemyndighed (se nedenfor), fokuserer på Eurojusts forvaltningsstruktur. På grund af personalereduktionen på 5 % og den årlige afgift til omrokeringspuljen falder det årlige antal stillinger i Eurojust fra 213 i 2013 til 191 i 2020. EU-tilskuddet til Eurojust i perioden 2014-2020 afspejler dets status som "fuldt operationelt agentur". Medfinansieringen af Eurojusts nye ejendomsprojekt vil dog kræve yderligere bevillinger, der beløber sig til 10,9 mio. EUR i 2015 og 7,25 mio. EUR i 2016.

5.3. Kommissionens forslag om oprettelse af nye organer

Kommende EU-organer er ikke medtaget i denne meddelelse, der indeholder en oversigt over ressourcerne til de allerede etablerede decentrale agenturer. Såfremt nye agenturer med hensyn til finansiel programmering får behov for finansiering fra EU-budgettet, skal deres finansiering dog være forenelig med de vejledende rammebeløb for agenturets udgifter fordelt på udgiftsområder i FFR. Dette punkt indeholder en kort beskrivelse af to lovgivningsinitiativer om oprettelse af nye EU-organer, som på nuværende tidspunkt overvejes af Kommissionen: et europæisk afviklingsorgan og en europæisk anklagemyndighed.

5.3.1. Det Europæiske Afviklingsorgan

Kommissionen har vedtaget et forslag om oprettelse af et europæisk afviklingsorgan[16]. Dette organ vil sandsynligvis blive oprettet i 2014, for at det kan blive fuldt operationelt inden udgangen af 2014. Organet forventes at blive fuldt finansieret af bidrag fra banksektoren, hvilket igen betyder, at dets oprettelse ikke vil kræve noget tilskud fra EU-budgettet. Oprettelsen af organet vil derfor ikke få nogen virkning for det vejledende rammebeløb for agenturets udgifter under udgiftsområde 1a (Konkurrenceevne for vækst og beskæftigelse). Med hensyn til menneskelige ressourcer forventes organet at lægge beslag på 309 stillinger i stillingsfortegnelsen samt kontraktansatte og udstationerede nationale eksperter. De stillinger, der kræves til dette nye organ, falder uden for målet om en personalereduktion på 5 %.

5.3.2. Den Europæiske Anklagemyndighed

Kommissionen agter at vedtage et forslag om oprettelse af en europæisk anklagemyndighed i juli 2013. Ifølge forslaget vil den gradvise indfasning af dette nye organs opgaver og ressourcer strække sig ud over 2020. Oprettelsen af den kommende europæiske anklagemyndighed skulle indebære deling af administrative ressourcer og støtteressourcer med Eurojust – der forventes at spille en rolle i forbindelse med dens oprettelse i henhold til artikel 86 i TEUF – samt omrokering af OLAF-personale til udførelse af anklagemyndighedens operationelle opgaver. Det er tanken, at oprettelsen af Den Europæiske Anklagemyndighed vil blive fuldt finansieret af et tilskud fra EU-budgettet under udgiftsområde 3 (Sikkerhed og medborgerskab).Den gradvise indfasning af EU-tilskuddet til Den Europæiske Anklagemyndighed vil være forenelig med det vejledende rammebeløb for perioden 2014-2020 for agenturets udgifter under dette udgiftsområde. Den samlede virkning for budgettet vil imidlertid være begrænset som følge af omrokeringer under udgiftsområde 5 (Administration).

6. De næste skridt

I denne meddelelse fastlægges den finansielle programmering af de menneskelige og budgetmæssige ressourcer for de decentrale agenturer indtil 2020. Denne programmering er ikke til hinder for at bestemte opgaver kan udføres med færre ressourcer end planlagt som følge af yderligere effektivitetsgevinster i agenturerne. På den anden side kan den fortsatte udvikling af EU's politikker betyde, at eksisterende agenturer anmodes om at bidrage med yderligere ekspertise. Eventuelle forslag til lovgivning om ændring af de eksisterende agenturers aktivitetsområde skal respektere programmeringen af de finansielle og menneskelige ressourcer i denne meddelelse. Eventuelle nye forslag til lovgivning, der kræver yderligere menneskelige ressourcer til de enkelte eksisterende agenturer, vil samtidig kræve en tilsvarende nedskæring i stillingsfortegnelserne for andre agenturer og/eller Kommissionen, såfremt der delegeres opgaver fra Kommissionen til agenturerne.

I den henseende skal agenturerne ligesom EU's andre institutioner og organer forbedre deres effektivitet, og deres arbejdsstyrke skal omrokeres, hvor det er hensigtsmæssigt, navnlig fra koordinations- og støttefunktioner til operationelle aktiviteter. Der vil i den forbindelse blive tilstræbt synergier mellem agenturerne med henblik på at sikre den bedst mulige udnyttelse af de disponible ressourcer og en effektiv forvaltning af agenturerne. Bestræbelserne på at opnå synergieffekter kan også føre til forslag om at sammenlægge eksisterende agenturer, som f.eks. det seneste forslag om at sammenlægge Europol og Cepol

Som fastsat i Kommissionens køreplan for opfølgning af den fælles tilgang til EU's decentrale agenturer undersøger Kommissionen også aktivt, hvordan man kan udvide omfanget og rækkevidden af de støttefunktioner, som den på nuværende tidspunkt yder agenturerne, bl.a. på personaleforvaltnings-, regnskabs- og finansieringsområdet, for at reducere deres administrationsomkostninger og gøre det muligt for dem at levere de resultater, der forventes af dem, med de disponible ressourcer. I den forbindelse vil Kommissionen også revidere den rammefinansforordning, der gælder for decentrale agenturer, for at de kan blive bedre udstyret med strømlinede rapporteringsværktøjer og finansielle forvaltningsværktøjer.

På grundlag af denne meddelelse agter Kommissionen at indlede proceduren i punkt 47 i den gældende interinstitutionelle aftale om budgetdisciplin og forsvarlig økonomisk forvaltning[17].

Bilag I

Oversigt over perioden 2014-2020: Decentrale agenturer under udgiftsområde 1a – Konkurrenceevne for vækst og beskæftigelse

(mio. EUR)

Navn || Budgetpost || Hjemsted || Oprettelsesår || År med fuld operationel aktivitet i perioden 2014-2020 || EU-tilskud/godkendt stillingsfortegnelse || EU-tilskud i 2014-2020 i alt || Andre oplysninger

2013 || 2014 || 2015 || 2016 || 2017 || 2018 || 2019 || 2020

Det Europæiske Kemikalieagentur (ECHA) – Kemikalielovgivning || 02 03 03 || Helsingfors || 2006 || 2014-2020 || 0 || 0 || 67 879 || 76 805 || 75 533 || 24 517 || 67 224 || 67 682 || 379 640 || Delvist selvfinansierende

Godkendt stillingsfortegnelse || || || || || 451 || 441 || 431 || 420 || 410 || 404 || 404 || 404 ||

Det Europæiske GNSS-agentur (GSA) || 02 05 11 || Prag || 2004 || 2019-2020 || 14 159 || 24 651 || 26 840 || 28 350 || 27 847 || 30 848 || 30 722 || 30 964 || 200 222 || Overførsel af stillinger fra Kommissionen

Godkendt stillingsfortegnelse || (02 05 02) || (Bruxelles) || || || 77 || 96 || 102 || 113 || 116 || 118 || 119 || 120 || ||

Det Europæiske Institut til Forbedring af Leve- og Arbejdsvilkårene (Eurofound) || 04 03 11 || Dublin || 1975 || 2014-2020 || 20 371 || 20 371 || 20 371 || 20 371 || 20 371 || 20 371 || 20 779 || 21 195 || 143 829 ||

Godkendt stillingsfortegnelse || (04 04 03) || || || || 101 || 99 || 97 || 95 || 93 || 91 || 91 || 91 || ||

Det Europæiske Arbejdsmiljøagentur (EU-OSHA) || 04 03 12 || Bilbao || 1994 || 2014-2020 || 14 678 || 14 095 || 14 679 || 14 679 || 14 679 || 14 973 || 15 273 || 15 579 || 103 957 ||

Godkendt stillingsfortegnelse || (04 04 04) || || || || 44 || 43 || 42 || 41 || 40 || 40 || 40 || 40 || ||

Det Europæiske Luftfartssikkerhedsagentur (EASA) || 06 02 02 || Køln || 2002 || 2014, 2019-2020 || 34 862 || 34 174 || 36 370 || 36 370 || 34 870 || 34 870 || 35 568 || 36 279 || 248 501 || Delvist selvfinansierende

Godkendt stillingsfortegnelse || (06 02 01) || || || || 692 || 678 || 672 || 662 || 650 || 639 || 639 || 639 ||

Det Europæiske Søfartssikkerhedsagentur (EMSA) || 06 02 03 || Lissabon || 2002 || 2016-2020 || 55 892 || 50 453 || 52 656 || 53 879 || 55 083 || 56 963 || 57 984 || 59 692 || 386 710 ||

Heraf foranstaltninger til forureningsbekæmpelse || 02 03 02 || || || || 22 663 || 19 675 || 20 600 || 21 600 || 22 800 || 24 675 || 25 050 || 26 100 || 160 500 ||

Godkendt stillingsfortegnelse || (06 02 02) || || || || 213 || 210 || 207 || 202 || 198 || 195 || 195 || 195 || ||

Det Europæiske Jernbaneagentur (ERA) || 06 02 04 || Lille || 2004 || 2015-2020 || 25 007 || 25 007 || 25 613 || 26 000 || 26 000 || 26 250 || 26 500 || 26 750 || 182 120 ||

Godkendt stillingsfortegnelse || (06 02 08) || Valenciennes || || || 143 || 140 || 137 || 134 || 139 || 148 || 148 || 148 || ||

Det Europæiske Agentur for Net- og Informationssikkerhed (ENISA) || 09 02 03 || Heraklion || 2004 || 2017-2020 || 8 335 || 8 822 || 9 372 || 10 120 || 10 322 || 10 529 || 10 739 || 10 954 || 70 859 ||

Godkendt stillingsfortegnelse || || || || || 47 || 48 || 48 || 48 || 48 || 47 || 47 || 47 || ||

Kontoret for Sammenslutningen af Europæiske Tilsynsmyndigheder inden for Elektronisk Kommunikation – (BEREC-kontoret) || 09 02 04 || Riga || 2009 || 2014-2020 || 4 191 || 4 163 || 4 163 || 4 246 || 4 246 || 4 331 || 4 418 || 4 506 || 30 073 ||

Godkendt stillingsfortegnelse || || || || || 16 || 16 || 15 || 15 || 14 || 14 || 14 || 14 || ||

Den Europæiske Banktilsynsmyndighed (EBA) || 12 03 02 || London || 2010 || 2019-2020 || 10 387 || 11 304 || 12 021 || 13 104 || 14 115 || 15 123 || 15 683 || 15 997 || 97 349 || National medfinansiering

Godkendt stillingsfortegnelse || (12 04 02) || || || || 93 || 103 || 111 || 125 || 134 || 145 || 145 || 145 ||

Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) || 12 03 03 || Frankfurt || 2010 || 2019-2020 || 7 507 || 7 514 || 7 763 || 8 134 || 8 676 || 9 365 || 9 734 || 9 929 || 61 117 || National medfinansiering

Godkendt stillingsfortegnelse || (12 04 03) || || || || 80 || 84 || 87 || 92 || 101 || 112 || 112 || 112 ||

Den Europæiske Værdipapir- og Markedstilsynsmyndighed (ESMA) || 12 03 04 || Paris || 2010 || 2019-2020 || 8 697 || 9 077 || 9 603 || 10 099 || 10 888 || 11 876 || 12 377 || 12 624 || 76 543 || National medfinansiering

Godkendt stillingsfortegnelse || (12 04 04) || || || || 121 || 128 || 133 || 138 || 150 || 163 || 163 || 163 ||

Det Europæiske Center for Udvikling af Erhvervsuddannelse (Cedefop) || 15 02 11 || Thessaloniki || 1975 || 2014-2020 || 17 434 || 17 434 || 17 434 || 17 434 || 17 434 || 17 434 || 17 783 || 18 138 || 123 091 ||

Godkendt stillingsfortegnelse || (15 02 25) || || || || 100 || 98 || 96 || 94 || 92 || 91 || 91 || 91 || ||

Agenturet for Samarbejde mellem Energireguleringsmyndigheder (ACER) || 32 02 10 || Ljubljana || 2009 || 2017-2020 || 8 941 || 10 880 || 11 266 || 11 492 || 11 492 || 11 492 || 11 722 || 11 957 || 80 301 || It-udgifter

Godkendt stillingsfortegnelse || (32 04 10) || || || || 49 || 54 || 54 || 54 || 53 || 52 || 52 || 52 ||

Decentrale agenturer i alt under udgiftsområde 1a || || || || || 230 462 || 237 944 || 316 031 || 331 083 || 331 559 || 288 942 || 336 506 || 342 246 || 2 184 310 ||

Godkendt stillingsfortegnelse || || || || || 2 227 || 2 238 || 2 232 || 2 233 || 2 238 || 2 259 || 2 260 || 2 261 || ||

Oversigt over perioden 2014-2020: Decentrale agenturer under udgiftsområde 2 – Bæredygtig vækst: Naturressourcer

(mio. EUR)

Navn || Budgetpost || Hjemsted || Oprettelsesår || År med fuld operationel aktivitet i perioden 2014-2020 || EU-tilskud/godkendt stillingsfortegnelse || EU-tilskud i 2014-2020 i alt || Andre oplysninger

2013 || 2014 || 2015 || 2016 || 2017 || 2018 || 2019 || 2020

Det Europæiske Kemikalieagentur (ECHA) — Aktiviteter vedrørende biocider || 07 02 05 01 || Helsingfors || 2012 || 2016, 2018-2020 || 6 071 || 5 064 || 5 789 || 2 435 || 2 435 || 2 226 || 0 000 || 0 000 || 17 948 || Delvist selvfinansierende

Godkendt stillingsfortegnelse || (07 03 60) || || || || 47 || 48 || 48 || 47 || 47 || 47 || 53 || 54 ||

Det Europæiske Kemikalieagentur (ECHA) – Aktiviteter vedrørende PIC || 07 02 05 02 || Helsingfors || 2012 || 2016, 2018-2020 || 1 562 || 1 297 || 1 222 || 1 151 || 1 183 || 1 142 || 1 142 || 1 142 || 8 279 ||

Godkendt stillingsfortegnelse || (07 03 70) || || || || 5 || 6 || 6 || 6 || 6 || 7 || 7 || 7 || ||

Det Europæiske Miljøagentur (EEA) || 07 02 06 || København || 1990 || 2014-2015, 2017-2020 || 36 309 || 36 309 || 36 309 || 36 809 || 36 809 || 36 809 || 37 545 || 38 296 || 258 888 ||

Godkendt stillingsfortegnelse || (07 03 09) || || || || 138 || 135 || 132 || 129 || 126 || 124 || 124 || 124 || ||

EU-Fiskerikontrolagenturet (EFCA) || 11 06 64 || Vigo || 2005 || 2014-2020 || 9 217 || 9 217 || 9 217 || 9 217 || 9 217 || 9 217 || 9.401 || 9 590 || 65 077 ||

Godkendt stillingsfortegnelse || (11 08 05) || || || || 54 || 53 || 52 || 51 || 49 || 48 || 48 || 48 || ||

Decentrale agenturer i alt under udgiftsområde 2 || || || || || 53 159 || 51 888 || 52 537 || 49 612 || 49 644 || 49 394 || 48 089 || 49 028 || 350 192 ||

Godkendt stillingsfortegnelse || || || || || 244 || 242 || 238 || 233 || 228 || 226 || 232 || 233 || ||

Oversigt over perioden 2014-2020: Decentrale agenturer under udgiftsområde 3 – Sikkerhed og medborgerskab

(mio. EUR)

Navn || Budgetpost || Hjemsted || Oprettelsesår || År med fuld operationel aktivitet i perioden 2014-2020 || EU-tilskud/godkendt stillingsfortegnelse || EU-tilskud i 2014-2020 i alt || Andre oplysninger

2013 || 2014 || 2015 || 2016 || 2017 || 2018 || 2019 || 2020

Det Europæiske Center for Forebyggelse af og Kontrol med Sygdomme (ECDC) || 17 03 10 || Stockholm || 2004 || 2014-2020 || 56 727 || 56 766 || 56 766 || 56 766 || 56 766 || 56 766 || 57 901 || 59 059 || 400 791 ||

Godkendt stillingsfortegnelse || (17 03 03) || || || || 198 || 194 || 190 || 186 || 182 || 180 || 180 || 180 || ||

Den Europæiske Fødevaresikkerhedsautoritet (EFSA) || 17 03 11 || Parma || 2002 || 2014-2020 || 76 000 || 77 333 || 77 333 || 77 333 || 77 333 || 77 333 || 77 880 || 80 457 || 546 003 ||

Godkendt stillingsfortegnelse || (17 03 07) || || || || 351 || 344 || 337 || 330 || 323 || 319 || 319 || 319 || ||

Det Europæiske Lægemiddelagentur (EMA) || 17 03 12 || London || 1993 || 2019-2020 || 39 230 || 39 230 || 40 015 || 40 815 || 40 029 || 40 174 || 40 978 || 41 798 || 283 038 || Delvist selvfinansierende

Heraf særligt tilskud til sjældne lægemidler || 17 03 12 02 || || || || 6 000 || 6 000 || 6 000 || 6 000 || 6 000 || 6 000 || 6 000 || 6 000 || 42.000

Godkendt stillingsfortegnelse || (17 03 10) || || || || 611 || 599 || 599 || 599 || 593 || 588 || 588 || 588 ||

Det Europæiske Agentur for Forvaltning af det Operative Samarbejde ved de Ydre Grænser (Frontex) || 18 02 03 || Warszawa || 2004 || 2019-2020 || 79 500 || 80 910 || 86 112 || 88 774 || 91 274 || 91 274 || 93 099 || 94 961 || 626 405 ||

Godkendt stillingsfortegnelse || || || || || 153 || 152 || 151 || 149 || 146 || 145 || 145 || 145 || ||

Den Europæiske Politienhed (Europol) || 18 02 04 || Haag || 1995 || 2014, 2019-2020 || 82 562 || 82 212 || 94 714 || 94 716 || 94 718 || 94 720 || 96 614 || 98 546 || 656 589 || Sammenlægning med Cepol

Godkendt stillingsfortegnelse || (18 05 02) || || || || 457 || 448 || 443 || 439 || 432 || 427 || 427 || 427 || ||

Det Europæiske Politiakademi (Cepol) || 18 02 05 || Bramshill || 2005 || 2014, 2017-2020 || 8 450 || 8 305 || 8 471 || 8 641 || 8 813 || 9 126 || 9 308 || 9 495 || 62 159 || Sammenlægning med Europol

Godkendt stillingsfortegnelse || (18 05 05) || || || || 28 || 27 || 27 || 27 || 27 || 28 || 28 || 28 || ||

Det Europæiske Overvågningscenter for Narkotika og Narkotikamisbrug (EONN) || 18 02 06 || Lissabon || 1993 || 2014-2020 || 15 550 || 14 794 || 14 794 || 14 794 || 14 794 || 14 794 || 15 090 || 15 392 || 104 452 ||

Godkendt stillingsfortegnelse || (18 05 11) || || || || 84 || 82 || 80 || 79 || 77 || 76 || 76 || 76 || ||

Agenturet for den operationelle forvaltning af store it-systemer inden for området frihed, sikkerhed og retfærdighed (eu.LISA) || 18 02 07 || Tallinn-Strasbourg || 2011 || 2017-2020 || 41 000 || 59 380 || 83 064 || 84 727 || 84 742 || 85 700 || 87 414 || 89 163 || 574 190 || Ejendoms-udgifter

Godkendt stillingsfortegnelse || (18 02 11) || || || || 120 || 120 || 120 || 118 || 115 || 113 || 113 || 113 || ||

Det Europæiske Asylstøttekontor (EASO) || 18 03 02 || Valletta || 2010 || 2016-2020 || 12 000 || 14 526 || 15 032 || 15 333 || 15 639 || 15 952 || 16 271 || 16 596 || 109 349 ||

Godkendt stillingsfortegnelse || (18 03 14) || || || || 45 || 49 || 51 || 51 || 51 || 51 || 51 || 51 || ||

Den Europæiske Unions Agentur for Grundlæggende Rettigheder (FRA) || 33 02 06 || Wien || 2007 || 2014-2020 || 21 246 || 21 229 || 21 229 || 21 229 || 21 229 || 21 654 || 22 088 || 22 530 || 151 188 ||

Godkendt stillingsfortegnelse || (33 02 03) || || || || 78 || 75 || 73 || 72 || 70 || 70 || 70 || 70 || ||

Det Europæiske Institut for Ligestilling mellem Mænd og Kvinder (EIGE) || 33 02 07 || Vilnius || 2006 || 2014-2020 || 7 478 || 7 340 || 7 628 || 7 628 || 7 628 || 7 781 || 7 937 || 8 096 || 54 038 ||

Godkendt stillingsfortegnelse || (33 06 03) || || || || 30 || 29 || 28 || 27 || 26 || 26 || 26 || 26 || ||

Den Europæiske Enhed for Retligt Samarbejde (Eurojust) || 33 03 04 || Haag || 2002 || 2014-2020 || 32 359 || 32 450 || 43 350 || 39 700 || 32 450 || 32 450 || 33 099 || 33 761 || 247 260 || Ejendomsudgifter

Godkendt stillingsfortegnelse || (33 03 02) || || || || 213 || 209 || 205 || 200 || 195 || 191 || 191 || 191 ||

Decentrale agenturer i alt under udgiftsområde 3 || || || || || 471 661 || 494 825 || 548 507 || 550 455 || 545 415 || 547 724 || 558 680 || 569 854 || 3 815 460 ||

Godkendt stillingsfortegnelse || || || || || 2 368 || 2 328 || 2 304 || 2 277 || 2 237 || 2 214 || 2 214 || 2 214 || ||

Oversigt over perioden 2014-2020: Decentrale agenturer under udgiftsområde 4 – Et globalt Europa

(mio. EUR)

Navn || Budgetpost || Hjemsted || Oprettelsesår || År med fuld operationel aktivitet i perioden 2014-2020 || EU-tilskud/godkendt stillingsfortegnelse || EU-tilskud i 2014-2020 i alt || Andre oplysninger

2013 || 2014 || 2015 || 2016 || 2017 || 2018 || 2019 || 2020

Det Europæiske Erhvervsuddannelsesinstitut (ETF) || 15 02 12 || Torino || 1990 || 2014-2020 || 20 144 || 20 144 || 20 144 || 20 144 || 20 144 || 20 144 || 20 546 || 20 957 || 142 222 ||

Godkendt stillingsfortegnelse || (15 02 27) || || || || 96 || 94 || 92 || 90 || 88 || 86 || 86 || 86 ||

Decentrale agenturer i alt under udgiftsområde 4 || || || || || 20 144 || 20 144 || 20 144 || 20 144 || 20 144 || 20 144 || 20 546 || 20 957 || 142 222 ||

Godkendt stillingsfortegnelse || || || || || 96 || 94 || 92 || 90 || 88 || 86 || 86 || 86 || ||

Oversigt over perioden 2014-2020: Decentrale agenturer under udgiftsområde 5 – Administration

(mio. EUR)

Navn || Budgetpost || Hjemsted || Oprettelsesår || År med fuld operationel aktivitet i perioden 2014-2020 || EU-tilskud/godkendt stillingsfortegnelse || EU-tilskud i 2014-2020 i alt || Andre oplysninger

2013 || 2014 || 2015 || 2016 || 2017 || 2018 || 2019 || 2020

Oversættelsescentret for Den Europæiske Unions Organer || 31 01 10 || Luxembourg || 1994 || 2014-2020 || || || || || || || || || || Selvfinansierende

Godkendt stillingsfortegnelse || (31 01 09) || || || || 206 || 203 || 200 || 197 || 195 || 193 || 193 || 193 ||

Decentrale agenturer i alt under udgiftsområde 5 || || || || || || || || || || || || || ||

Godkendt stillingsfortegnelse || || || || || 206 || 203 || 200 || 197 || 195 || 193 || 193 || 193 || ||

Oversigt over perioden 2014-2020: Selvfinansierende decentrale agenturer

(mio. EUR)

Navn || Budgetpost || Hjemsted || Oprettelsesår || År med fuld operationel aktivitet i perioden 2014-2020 || EU-tilskud/godkendt stillingsfortegnelse || EU-tilskud i 2014-2020 i alt || Andre oplysninger

2013 || 2014 || 2015 || 2016 || 2017 || 2018 || 2019 || 2020

Kontoret for Harmonisering i det Indre Marked (OHIM) || || Alicante || 1993 || 2014-2020 || || || || || || || || || || Selvfinansierende

Godkendt stillingsfortegnelse || || || || || 861 || 844 || 827 || 810 || 792 || 775 || 775 || 774 ||

EF-Sortsmyndigheden (CPVO) || || Angers || 1994 || 2014-2020 || || || || || || || || || || Selvfinansierende

Godkendt stillingsfortegnelse || || || || || 48 || 47 || 46 || 45 || 44 || 43 || 43 || 43 ||

Selvfinansierende decentrale agenturer i alt || || || || || || || || || || || || || ||

Godkendt stillingsfortegnelse || || || || || 909 || 891 || 873 || 855 || 836 || 818 || 818 || 817 || ||

Oversigt over perioden 2014-2020: Decentrale agenturer i alt

(mio. EUR)

Navn || Budgetpost || Hjemsted || Oprettelsesår || År med fuld operationel aktivitet i perioden 2014-2020 || EU-tilskud/godkendt stillingsfortegnelse || EU-tilskud i 2014-2020 i alt || Andre oplysninger

2013 || 2014 || 2015 || 2016 || 2017 || 2018 || 2019 || 2020

Decentrale agenturer i alt || || || || || 775 426 || 804 801 || 937 218 || 951 293 || 946 760 || 906 204 || 963 821 || 982 085 || 6 492 184 ||

Godkendt stillingsfortegnelse || || || || || 6 050 || 5 996 || 5 939 || 5 885 || 5 822 || 5 796 || 5 803 || 5 804 || ||

Bilag II

Agentur || Beregning af antallet af stillinger i 2020

Antal stillinger i 2013 (1) || Personalereduktion på 5 % (2) || Årlig afgift på 1 % til puljen (3) || Tildeling fra puljen (4) || Udvikling 2014-2020 i alt (5 = 4 - 2 - 3) || Antal stillinger i 2020 (6 = 1 + 5)

ECHA – Aktiviteter vedrørende kemikalier || 451 || - 18,0 || - 29,0 || - || - 47 || 404

GSA || 77 || - 1,0 || - 4,0 || + 48 || + 43 || 120

Eurofound || 101 || - 5,0 || - 5,0 || - || - 10 || 91

EU-OSHA || 44 || - 2,0 || - 2,0 || - || - 4 || 40

EASA || 692 || - 34,5 || - 34,5 || + 16 || - 53 || 639

EMSA || 213 || - 8,5 || - 11,5 || + 2 || - 18 || 195

ERA || 143 || - 6,0 || - 7,0 || + 18 || + 5 || 148

ENISA || 47 || - 2,5 || - 2,5 || + 5 || - || 47

BEREC-kontoret || 16 || - 1,0 || - 1,0 || - || - 2 || 14

EBA || 93 || - 4,5 || - 5,5 || + 62 || + 52 || 145

EIOPA || 80 || - 4,0 || - 4,0 || + 40 || + 32 || 112

ESMA || 121 || - 6,0 || - 6,0 || + 54 || + 42 || 163

Cedefop || 100 || - 4,0 || - 5,0 || - || - 9 || 91

ACER || 49 || - 2,5 || - 2,5 || + 8 || + 3 || 52

ECHA – Aktiviteter vedrørende biocider || 47 || - 2,5 || - 2,5 || + 12 || + 7 || 54

ECHA – Aktiviteter vedrørende PIC || 5 || - || - || + 2 || + 2 || 7

EEA || 138 || - 7,0 || - 7,0 || - || - 14 || 124

EFCA || 54 || - 2,5 || - 3,5 || - || - 6 || 48

ECDC || 198 || - 8,0 || - 10,0 || - || - 18 || 180

EFSA || 351 || - 13,5 || - 18,5 || - || - 32 || 319

EMA || 611 || - 30,5 || - 30,5 || + 38 || - 23 || 588

Frontex || 153 || - 7,5 || - 8,5 || + 8 || - 8 || 145

Europol || 457 || - 23,0 || - 22,0 || + 15 || - 30 || 427

Cepol || 28 || - 1,5 || - 1,5 || + 3 || - || 28

EONN || 84 || - 4,0 || - 4,0 || - || - 8 || 76

eu.LISA || 120 || - 6,0 || - 6,0 || + 5 || - 7 || 113

EASO || 45 || - 2,0 || - 2,0 || + 10 || + 6 || 51

FRA || 78 || - 4,0 || - 4,0 || - || - 8 || 70

EIGE || 30 || - 1,5 || - 2,5 || - || - 4 || 26

Eurojust || 213 || - 10,5 || - 11,5 || - || - 22 || 191

ETF || 96 || - 5,0 || - 5,0 || - || - 10 || 86

Oversættelsescentret || 206 || - 1,5 || - 11,5 || - || - 13 || 193

OHIM || 861 || - 43,5 || - 43,5 || - || - 87 || 774

CPVO || 48 || - 2,5 || - 2,5 || - || - 5 || 43

I alt || 6 050 || - 276 || - 316 || + 346 || - 246 || 5 804

Stillinger reduceret før 2014 || || - 27 || || || ||

Personalereduktion på 5 % i alt || || - 303 || || || ||

Overførte stillinger fra Kommissionen || || || 30 || || ||

Ubesatte stillinger i puljen i alt || || || 346 || || ||

[1] KOM(2008) 135 af 11.3.2008.

[2] Punkt [23] i forslaget til interinstitutionel aftale.

[3] Inkl. forslag til ændringsbudget nr. 4/2013.

[4] COM(2013) 450 af 28.6.2013.

[5] ECHA – aktiviteter vedrørende kemikalier, EMSA, ERA, ECDC, EFSA og Oversættelsescentret.

[6] Herunder de to agenturer OHIM og CPVO, hvis stillingsfortegnelse ikke er medtaget i EU-budgettet.

[7] Det begrænsede resterende behov for yderligere stillinger efter 2018 vil blive dækket gennem overførsel af stillinger fra Kommissionen til GSA, sådan som det fremgår af finansieringsoversigten (COM(2013) 40), samt gennem tildeling af én sidste stilling i 2020 for at dække ECHA's behov inden for dets aktiviteter vedrørende biocider.

[8] "Type II"-Europaskoler er nationale skoler, der tilbyder en læseplan svarende til Europaskolernes.

[9] ECHA, EASA, ENISA, EEA, ECDC, EFSA, Cepol, Europol, Eurojust og eu.LISA.

[10] EUT L 298 af 26.10.2012.

[11] Hvoraf der allerede er opnået en reduktion på 12 stillinger i 2013-budgettet.

[12] Hvoraf der allerede er opnået en reduktion på seks stillinger i 2013-budgettet.

[13] Hvoraf der allerede er opnået en reduktion på ni stillinger i 2013-budgettet.

[14] I betragtning af, at der allerede er skåret 27 stillinger væk forud for dette regnestykke, er den reduktion, der skal anvendes på 6 050 stillinger, 303 - 27 = 276 stillinger. Når der tages hensyn til de 30 stillinger, der er overført fra Kommissionen, udgør det endelige antal stillinger 5 804.

[15] I hele denne meddelelse er Det Europæiske Institut for Ligestilling mellem Mænd og Kvinder (EIGE) medtaget under udgiftsområde 3.

[16] COM(2013) 520 af 10.7.2013.

[17] EUT C 139 af 14.6.2006. De samme bestemmelser findes i punkt [25] i forslaget til interinstitutionel aftale om budgetdisciplin, budgetsamarbejde og forsvarlig økonomisk forvaltning for perioden 2014-2020, som der er opnået politisk enighed om.